CELEX: 32022D0767
Language: lt
Date: 1649808000000
Title: Komisijos sprendimas (ES) 2022/767 2022 m. balandžio 13 d. dėl Portugalijos veiklos rezultatų plano projekte, pateiktame pagal Europos Parlamento ir Tarybos reglamentą (EB) Nr. 549/2004, nurodytų tikslinių veiklos rodiklių derėjimo su Sąjungos masto trečiojo ataskaitinio laikotarpio tiksliniais veiklos rodikliais (pranešta dokumentu Nr. C(2022) 2288) (Tekstas autentiškas tik portugalų kalba) (Tekstas svarbus EEE)

2022 5 18   
               
               
                  LT
               
               
                  Europos Sąjungos oficialusis leidinys
               
               
                  L 139/97
               
            
         KOMISIJOS SPRENDIMAS (ES) 2022/767
         2022 m. balandžio 13 d.
         dėl Portugalijos veiklos rezultatų plano projekte, pateiktame pagal Europos Parlamento ir Tarybos reglamentą (EB) Nr. 549/2004, nurodytų tikslinių veiklos rodiklių derėjimo su Sąjungos masto trečiojo ataskaitinio laikotarpio tiksliniais veiklos rodikliais
         
            
               (pranešta dokumentu Nr. C(2022) 2288)
            
         
         (Tekstas autentiškas tik portugalų kalba)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 549/2004, nustatantį bendro Europos dangaus sukūrimo pagrindą (pagrindų reglamentą) (1), ypač į jo 11 straipsnio 3 dalies c punkto pirmą pastraipą,
         atsižvelgdama į 2019 m. vasario 11 d. Komisijos įgyvendinimo reglamentą (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema (2), ypač į jo 14 straipsnio 2 dalį,
         kadangi:
         
            BENDROSIOS PASTABOS
         
         
                     (1)
                  
                  
                     Pagal Reglamento (EB) Nr. 549/2004 11 straipsnį turi būti parengtas oro navigacijos paslaugų ir tinklo funkcijų veiklos rezultatų planas. Be to, pagal Įgyvendinimo reglamento (ES) 2019/317 10 straipsnį valstybės narės nacionalinio lygmens arba funkcinių oro erdvės blokų (toliau – FOEB) lygmens oro navigacijos paslaugų ir tinklo funkcijų veiklos rezultatų plane turi nustatyti privalomus kiekvieno ataskaitinio laikotarpio tikslinius veiklos rodiklius. Tokie tiksliniai veiklos rodikliai turi derėti su Komisijos patvirtintais konkretaus ataskaitinio laikotarpio Sąjungos masto tiksliniais rodikliais. Komisijai tenka atsakomybė įvertinti, ar valstybių narių parengtuose veiklos rezultatų planų projektuose siūlomi tiksliniai veiklos rodikliai dera su Sąjungos masto tiksliniais veiklos rodikliais pagal Įgyvendinimo reglamento (ES) 2019/317 IV priede nustatytus vertinimo kriterijus.
                  
               
                     (2)
                  
                  
                     Dėl COVID-19 protrūkio kilusi pandemija nuo 2020 kalendorinių metų pirmojo ketvirčio labai paveikė oro transporto sektorių ir gerokai sumažino oro eismo apimtį, palyginti su iki pandemijos buvusiu lygiu, nes valstybės narės ir trečiosios šalys ėmėsi priemonių pandemijai suvaldyti.
                  
               
                     (3)
                  
                  
                     Trečiojo ataskaitinio laikotarpio Sąjungos masto tiksliniai veiklos rodikliai iš pradžių buvo nustatyti Komisijos įgyvendinimo sprendime (ES) 2019/903 (3). Kadangi tie Sąjungos masto tiksliniai veiklos rodikliai ir po to pateikti valstybių narių trečiojo ataskaitinio laikotarpio veiklos rezultatų planų projektai buvo parengti prieš prasidedant COVID-19 pandemijai, juose nebuvo galima atsižvelgti į labai pasikeitusias oro transporto aplinkybes.
                  
               
                     (4)
                  
                  
                     Reaguojant į COVID-19 pandemijos poveikį oro navigacijos paslaugų teikimui, Komisijos įgyvendinimo reglamente (ES) 2020/1627 (4) buvo nustatytos išskirtinės trečiojo ataskaitinio laikotarpio priemonės, kuriomis nukrypstama nuo Įgyvendinimo reglamento (ES) 2019/317 nuostatų. Pagal Įgyvendinimo reglamento (ES) 2020/1627 2 straipsnio 1 dalį Komisija 2021 m. birželio 2 d. priėmė Įgyvendinimo sprendimą (ES) 2021/891 (5), kuriuo nustatomi peržiūrėti trečiojo ataskaitinio laikotarpio Sąjungos masto tiksliniai veiklos rodikliai.
                  
               
                     (5)
                  
                  
                     Komisija pažymi, kad 2021 m. spalio mėn. paskelbtoje Eurokontrolės statistikos ir prognozių tarnybos (STATFOR) bazinėje eismo prognozėje numatoma, kad oro eismas Sąjungos lygmeniu 2023 m. pasieks iki pandemijos buvusį lygį, o 2024 m. jį viršys. Tačiau su eismo raida susijęs netikrumas išlieka itin didelis dėl rizikos, susijusios su COVID-19 epidemiologinės padėties raida. Komisija taip pat pažymi, kad numatoma, jog eismas įvairiose valstybėse narėse atsigaus nevienodai.
                  
               
                     (6)
                  
                  
                     Visos valstybės narės parengė ir priėmė veiklos rezultatų planų projektus su peržiūrėtais trečiojo ataskaitinio laikotarpio vietos tiksliniais veiklos rodikliais ir iki 2021 m. spalio 1 d. pateikė juos Komisijai įvertinti. Patikrinusi tų veiklos rezultatų planų projektų išsamumą, Komisija paprašė valstybių narių iki 2021 m. lapkričio 17 d. pateikti atnaujintus veiklos rezultatų planų projektus. Šiame sprendime pateikiamas Komisijos vertinimas grindžiamas Portugalijos pateiktu veiklos rezultatų plano projektu.
                  
               
                     (7)
                  
                  
                     Veiklos rezultatų apžvalgos įstaiga, padedanti Komisijai įgyvendinti veiklos rezultatų planą pagal Reglamento (EB) Nr. 549/2004 11 straipsnio 2 dalį, pateikė Komisijai ataskaitą, kurioje pateikiama rekomendacija dėl trečiojo ataskaitinio laikotarpio veiklos rezultatų planų projektų vertinimo.
                  
               
                     (8)
                  
                  
                     Pagal Įgyvendinimo reglamento (ES) 2019/317 14 straipsnio 1 dalį Komisija įvertino, ar Portugalijos pasiūlyti vietos tiksliniai veiklos rodikliai dera su to įgyvendinimo reglamento IV priedo 1 punkte nustatytais vertinimo kriterijais, atsižvelgiant ir į vietos aplinkybes. Peržiūrėdama veiklos rezultatų planų projektus pagal elementus, nurodytus to įgyvendinimo reglamento IV priedo 2 punkte, Komisija papildė kiekvienos veiklos rezultatų srities ir su ja susijusių tikslinių veiklos rodiklių vertinimą.
                  
               
            KOMISIJOS VERTINIMAS
         
         
            Preliminarių tikslinių veiklos rodiklių su sauga susijusioje pagrindinėje veiklos srityje vertinimas
         
         
                     (9)
                  
                  
                     Su sauga susijusioje pagrindinėje veiklos srityje Komisija įvertino, ar Portugalijos pateikti tiksliniai rodikliai, susiję su oro navigacijos paslaugų teikėjų saugos valdymo veiksmingumu, dera remiantis Įgyvendinimo reglamento (ES) 2019/317 IV priedo 1.1 punkte nurodytu kriterijumi. Tas vertinimas atliktas atsižvelgiant į vietos aplinkybes ir papildytas peržiūrint priemones, kuriomis planuojama pasiekti saugos srities tikslinius rodiklius, susijusius su Įgyvendinimo reglamento (ES) 2019/317 IV priedo 2.1 punkto a papunktyje nurodytais elementais.
                  
               
                     (10)
                  
                  
                     Saugos valdymo veiksmingumo srityje Portugalija pasiūlė šiuos preliminarius tikslinius veiklos rodiklius su sauga susijusioje pagrindinėje veiklos srityje, suskirstytus pagal saugos valdymo tikslą ir išreikštus įgyvendinimo lygiu:
                     
                                 
                                    Portugalija
                                 
                              
                              
                                 
                                    Saugos valdymo veiksmingumo tiksliniai rodikliai, išreikšti įgyvendinimo lygiu (nuo EASA A iki D lygio)
                                 
                              
                           
                                 
                                    Susijęs oro navigacijos paslaugų teikėjas
                                 
                              
                              
                                 
                                    Saugos valdymo tikslas
                                 
                              
                              
                                 
                                    2021 m.
                                 
                              
                              
                                 
                                    2022 m.
                                 
                              
                              
                                 
                                    2023 m.
                                 
                              
                              
                                 
                                    2024 m.
                                 
                              
                           
                                 „NAV Portugal“
                              
                              
                                 Saugos politika ir tikslai
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Saugos rizikos valdymas
                              
                              
                                 C
                              
                              
                                 C
                              
                              
                                 C
                              
                              
                                 
                                    D
                                 
                              
                           
                                 Saugos užtikrinimas
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Saugos skatinimas
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Saugos kultūra
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
               
                     (11)
                  
                  
                     Kalbant apie Portugalijos pasiūlytus oro navigacijos paslaugų teikėjo („NAV Portugal“) preliminarius saugos srities tikslinius rodiklius, Komisija nustatė, kad Sąjungos masto tikslinio veiklos rodiklio lygis, susijęs su saugos rizikos valdymo tikslu, turėtų būti pasiektas 2024 m., o kitų saugos valdymo tikslų atveju tiksliniai vietos veiklos rodikliai atitinka Sąjungos masto tikslinį veiklos rodiklį kiekvienais 2021–2024 kalendoriniais metais.
                  
               
                     (12)
                  
                  
                     Komisija pažymi, kad Portugalijos pateiktame veiklos rezultatų plano projekte įmonei „NAV Portugal“ nustatytos priemonės vietos saugos tiksliniams rodikliams pasiekti, kaip antai esamų priemonių modernizavimas, saugos rodiklių stebėsenos proceso tobulinimas ir ataskaitų apie saugos kultūrą teikimas, taip pat mokymo struktūros, susijusios su saugos valdymo sistema, peržiūra.
                  
               
                     (13)
                  
                  
                     Remiantis 11 ir 12 konstatuojamosiose dalyse išdėstytais faktais ir atsižvelgiant į tai, kad Įgyvendinimo sprendime (ES) 2021/891 nustatyti Sąjungos masto tiksliniai su sauga susiję veiklos rodikliai turi būti pasiekti iki paskutinių trečiojo ataskaitinio laikotarpio metų, t. y. iki 2024 m., Portugalijos veiklos rezultatų plano projekte pateikti preliminarūs tiksliniai rodikliai turėtų būti vertinami kaip derantys su Sąjungos masto tiksliniais veiklos rodikliais su sauga susijusioje pagrindinėje veiklos srityje.
                  
               
            Preliminarių tikslinių veiklos rodiklių su aplinka susijusioje pagrindinėje veiklos srityje vertinimas
         
         
                     (14)
                  
                  
                     Su aplinka susijusioje pagrindinėje veiklos srityje Portugalijos pateiktų tikslinių rodiklių, susijusių su vidutiniu tikrosios trajektorijos horizontalaus maršrutinio skrydžio efektyvumu, derėjimas įvertintas remiantis Įgyvendinimo reglamento (ES) 2019/317 IV priedo 1.2 punkte nurodytu kriterijumi. Todėl Portugalijos veiklos rezultatų plano projekte siūlomi tiksliniai rodikliai buvo palyginti su atitinkamomis maršrutinio horizontaliojo skrydžio efektyvumo pamatinėmis vertėmis, kurios buvo Europos maršrutų tinklo gerinimo plane (ERNIP) tuo metu, kai buvo priimti peržiūrėti trečiojo ataskaitinio laikotarpio Sąjungos masto tiksliniai veiklos rodikliai, t. y. 2021 m. birželio 2 d. Tas vertinimas atliktas atsižvelgiant į vietos aplinkybes ir papildytas peržiūrint priemones, kuriomis planuojama pasiekti aplinkos srities tikslinius rodiklius pagal Įgyvendinimo reglamento (ES) 2019/317 IV priedo 2.1 punkto a papunktį.
                  
               
                     (15)
                  
                  
                     Kalbant apie 2020 kalendorinius metus, Įgyvendinimo sprendimu (ES) 2021/891 trečiojo ataskaitinio laikotarpio Sąjungos masto tikslinis veiklos rodiklis su aplinka susijusioje pagrindinėje veiklos srityje, kuris iš pradžių buvo nustatytas Įgyvendinimo sprendime (ES) 2019/903, nebuvo peržiūrėtas, nes to tikslinio rodiklio taikymo laikotarpis baigėsi, todėl jo įgyvendinimas tapo galutinis, taigi neliko galimybės atlikti koregavimo atgaline data. Todėl valstybių narių nebuvo prašyta iki 2021 m. spalio 1 d. pateikiamuose veiklos rezultatų planų projektuose peržiūrėti savo 2020 kalendorinių metų vietos tikslinių veiklos rodiklių su aplinka susijusioje pagrindinėje veiklos srityje. Taigi turėtų būti įvertintas vietos su aplinka susijusių tikslinių veiklos rodiklių derėjimas su atitinkamais Sąjungos masto 2021, 2022, 2023 ir 2024 kalendorinių metų tiksliniais veiklos rodikliais.
                  
               
                     (16)
                  
                  
                     Portugalija pasiūlė šiuos trečiojo ataskaitinio laikotarpio preliminarius tikslinius veiklos rodiklius su aplinka susijusioje pagrindinėje veiklos srityje ir atitinkamas trečiojo ataskaitinio laikotarpio nacionalines pamatines vertes iš ERNIP, išreikštas vidutiniu tikrosios trajektorijos horizontalaus maršrutinio skrydžio efektyvumu:
                     
                                  
                              
                              
                                 
                                    2021 m.
                                 
                              
                              
                                 
                                    2022 m.
                                 
                              
                              
                                 
                                    2023 m.
                                 
                              
                              
                                 
                                    2024 m.
                                 
                              
                           
                                 
                                    Portugalijos preliminarūs su aplinka susiję maršrutinių skrydžių tiksliniai rodikliai, išreikšti vidutiniu tikrosios trajektorijos horizontalaus maršrutinio skrydžio efektyvumu
                              
                              
                                 
                                    1,80  %
                                 
                              
                              
                                 
                                    1,80  %
                                 
                              
                              
                                 
                                    1,80  %
                                 
                              
                              
                                 
                                    1,80  %
                                 
                              
                           
                                 Portugalijos pamatinės vertės
                              
                              
                                 1,80  %
                              
                              
                                 1,80  %
                              
                              
                                 1,80  %
                              
                              
                                 1,80  %
                              
                           
               
                     (17)
                  
                  
                     Komisija pažymi, kad Portugalijos pasiūlyti preliminarūs su aplinka susiję tiksliniai rodikliai yra lygūs atitinkamoms nacionalinėms pamatinėms vertėms kiekvienais 2021–2024 kalendoriniais metais.
                  
               
                     (18)
                  
                  
                     Dėl Įgyvendinimo reglamento (ES) 2019/317 IV priedo 2.1 punkto a papunkčio Komisija pažymi, kad veiklos rezultatų plano projekte Portugalija pateikė priemones, skirtas vietos aplinkos tiksliniams rodikliams pasiekti, įskaitant Madeiros aerodromo skrydžių valdymo rajono optimizavimą ir išplėtimą, nustatytų charakteristikų navigacijos pereinamojo laikotarpio plano įgyvendinimą, naujas standartinių pagal prietaisus vykdomų išskridimų ir standartinių pagal prietaisus vykdomų atskridimų struktūras Kaškaiše, Lisabonos aerodromo skrydžių valdymo rajono taškų sujungimo sistemą, taip pat keletą priemonių tarpvalstybiniam bendradarbiavimui su Prancūzija, Ispanija ir Maroku stiprinti.
                  
               
                     (19)
                  
                  
                     Be to, Komisija pažymi, kad Portugalija Lisabonos skrydžių informacijos regione jau įgyvendino laisvų maršrutų oro erdvę nuo 245 skrydžio lygio ir 2024 m. pabaigoje planuoja į laisvų maršrutų oro erdvę įtraukti Santa Marijos skrydžių informacijos regioną.
                  
               
                     (20)
                  
                  
                     Remiantis 17–19 konstatuojamosiose dalyse pateiktais faktais, Portugalijos veiklos rezultatų plano projekte pateiktus preliminarius tikslinius veiklos rodiklius reikėtų laikyti derančiais su Sąjungos masto su aplinka susijusios pagrindinės veiklos srities tiksliniais veiklos rodikliais.
                  
               
            Preliminarių su pajėgumu susijusios pagrindinės veiklos srities tikslinių veiklos rodiklių vertinimas
         
         
                     (21)
                  
                  
                     Su pajėgumu susijusioje pagrindinėje veiklos srityje Portugalijos pateiktų tikslinių rodiklių, susijusių su vidutiniu vieno skrydžio maršrutiniu oro eismo srautų valdymo (toliau – OESV) užlaikymu, derėjimas įvertintas remiantis Įgyvendinimo reglamento (ES) 2019/317 IV priedo 1.3 punkte nurodytu kriterijumi. Todėl Portugalijos veiklos rezultatų plano projekte pasiūlyti tiksliniai rodikliai buvo palyginti su atitinkamomis pamatinėmis vertėmis, kurios buvo tinklo veiklos plane tuo metu, kai buvo priimti peržiūrėti trečiojo ataskaitinio laikotarpio Sąjungos masto tiksliniai veiklos rodikliai, t. y. 2021 m. birželio 2 d. Tas vertinimas atliktas atsižvelgiant į vietos aplinkybes ir papildytas peržiūrint priemones, kuriomis planuojama pasiekti pajėgumo srities tikslinius rodiklius pagal Įgyvendinimo reglamento (ES) 2019/317 IV priedo 2.1 punkto a papunktį.
                  
               
                     (22)
                  
                  
                     Kalbant apie 2020 kalendorinius metus, Įgyvendinimo sprendimu (ES) 2021/891 trečiojo ataskaitinio laikotarpio Sąjungos masto tikslinis veiklos rodiklis su pajėgumu susijusioje pagrindinėje veiklos srityje, kuris iš pradžių buvo nustatytas Įgyvendinimo sprendime (ES) 2019/903, nebuvo peržiūrėtas, nes to tikslinio rodiklio taikymo laikotarpis baigėsi, todėl jo įgyvendinimas tapo galutinis, taigi neliko galimybės atlikti koregavimo atgaline data. Todėl valstybių narių nebuvo prašyta iki 2021 m. spalio 1 d. pateikiamuose veiklos rezultatų planų projektuose peržiūrėti savo 2020 kalendorinių metų vietos tikslinių veiklos rodiklių su pajėgumu susijusioje pagrindinėje veiklos srityje. Taigi turėtų būti įvertintas vietos pajėgumo tikslinių veiklos rodiklių derėjimas su atitinkamais Sąjungos masto 2021, 2022, 2023 ir 2024 kalendorinių metų tiksliniais veiklos rodikliais.
                  
               
                     (23)
                  
                  
                     Portugalija pasiūlė šiuos preliminarius trečiojo ataskaitinio laikotarpio su maršruto pajėgumu susijusius tikslinius rodiklius, išreikštus vieno skrydžio OESV užlaikymo minutėmis, ir atitinkamas tinklo veiklos plane nustatytas pamatines vertes:
                     
                                  
                              
                              
                                 
                                    2021 m.
                                 
                              
                              
                                 
                                    2022 m.
                                 
                              
                              
                                 
                                    2023 m.
                                 
                              
                              
                                 
                                    2024 m.
                                 
                              
                           
                                 
                                    Portugalijos preliminarūs su maršruto pajėgumu susiję tiksliniai rodikliai vieno skrydžio OESV užlaikymo minutėmis
                              
                              
                                 
                                    0,09 
                                 
                              
                              
                                 
                                    0,13 
                                 
                              
                              
                                 
                                    0,13 
                                 
                              
                              
                                 
                                    0,13 
                                 
                              
                           
                                 Portugalijos pamatinės vertės
                              
                              
                                 0,09 
                              
                              
                                 0,13 
                              
                              
                                 0,13 
                              
                              
                                 0,13 
                              
                           
               
                     (24)
                  
                  
                     Komisija pažymi, kad Portugalijos pasiūlyti preliminarūs su pajėgumu susiję tiksliniai rodikliai yra lygūs atitinkamoms nacionalinėms pamatinėms vertėms kiekvienais 2021–2024 kalendoriniais metais.
                  
               
                     (25)
                  
                  
                     Dėl Įgyvendinimo reglamento (ES) 2019/317 IV priedo 2.1 punkto a papunkčio Komisija pažymi, kad veiklos rezultatų plano projekte Portugalija pateikė įvairių priemonių vietos su maršruto pajėgumu susijusiems tiksliniams rodikliams pasiekti. Tos priemonės apima perėjimą prie naujos oro eismo valdymo (toliau – OEV) sistemos ir persikėlimą į naujas valdymo patalpas, oro erdvės pokyčius, įskaitant laisvų maršrutų oro erdvės tarpvalstybines iniciatyvas, patobulintas oro eismo srautų ir pajėgumų valdymo procedūras, taip pat įdarbinimo plano įgyvendinimą siekiant gerokai padidinti skrydžių vadovų etato ekvivalentų skaičių (+ 25 % iki 2024 m., palyginti su 2019 m. lygiais).
                  
               
                     (26)
                  
                  
                     Remiantis 24 ir 25 konstatuojamosiose dalyse pateiktais faktais, Portugalijos veiklos rezultatų plano projekte pateiktus preliminarius tikslinius veiklos rodiklius reikėtų laikyti derančiais su Sąjungos masto su pajėgumu susijusios pagrindinės veiklos srities tiksliniais veiklos rodikliais.
                  
               
            Preliminarių terminalo oro navigacijos paslaugų pajėgumo tikslinių rodiklių peržiūra
         
         
                     (27)
                  
                  
                     Kalbant apie oro uostus, kuriems taikomas Įgyvendinimo reglamentas (ES) 2019/317, kaip nurodyta to reglamento 1 straipsnio 3 ir 4 dalyse, Komisija papildė savo preliminarių su maršruto pajėgumu susijusių tikslinių rodiklių vertinimą peržiūrėdama preliminarius terminalo oro navigacijos paslaugų pajėgumo tikslinius rodiklius, kaip numatyta Įgyvendinimo reglamento (ES) 2019/317 IV priedo 2.1 punkto b papunktyje. Tie preliminarūs tiksliniai rodikliai kelia susirūpinimą dėl Portugalijos.
                  
               
                     (28)
                  
                  
                     Komisija pažymi, kad lygindama preliminarius nacionalinius vidutinio atvykimo OESV užlaikymo tikslinius rodiklius su panašių oro uostų veiklos rezultatais per antrąjį ataskaitinį laikotarpį, Komisija nustatė, kad tikimasi, jog Lisabonos ir Porto oro uostuose OESV užlaikymas bus didesnis nei numatyta panašiuose oro uostuose.
                  
               
                     (29)
                  
                  
                     Todėl Komisija mano, kad Portugalija, priimdama galutinį veiklos rezultatų planą pagal Įgyvendinimo reglamento (ES) 2019/317 16 straipsnio a punktą, turėtų papildomai pagrįsti su terminalo pajėgumu susijusius tikslinius rodiklius, atsižvelgdama į aukščiau išdėstytas pastabas, arba turėtų sumažinti terminalo oro navigacijos paslaugų preliminarius pajėgumo tikslinius rodiklius.
                  
               
            Preliminarių tikslinių veiklos rodiklių su ekonominiu efektyvumu susijusioje pagrindinėje veiklos srityje vertinimas
         
         
                     (30)
                  
                  
                     Su ekonominiu efektyvumu susijusioje pagrindinėje veiklos srityje Portugalijos pateiktų tikslinių rodiklių, susijusių su maršruto oro navigacijos paslaugų teikimo nustatytosiomis vieneto išlaidomis (toliau – NVI), derėjimas įvertintas remiantis Įgyvendinimo reglamento (ES) 2019/317 IV priedo 1.4 punkto a, b ir c papunkčiuose nustatytais kriterijais. Tie kriterijai – NVI pokytis per trečiąjį ataskaitinį laikotarpį, ilgalaikis NVI pokytis per antrąjį ir trečiąjį ataskaitinius laikotarpius (2015–2024 m.) ir NVI bazinė vertė mokesčių zonos lygmeniu, palyginti su vidutine verte mokesčių zonose, kuriose oro navigacijos paslaugų teikėjai vykdo veiklą panašiomis veiklos ir ekonominėmis sąlygomis.
                  
               
                     (31)
                  
                  
                     Su maršruto ekonominiu efektyvumu susijusių tikslinių rodiklių vertinimas atliktas atsižvelgiant į vietos aplinkybes. Jis papildytas peržiūrint Įgyvendinimo reglamento (ES) 2019/317 IV priedo 2.1 punkto d papunktyje nurodytus pagrindinius veiksnius ir parametrus, kuriais grindžiami tie tiksliniai rodikliai.
                  
               
                     (32)
                  
                  
                     Portugalija pasiūlė šiuos preliminarius trečiojo ataskaitinio laikotarpio su maršruto ekonominiu efektyvumu susijusius tikslinius rodiklius:
                     
                                 
                                    Kontinentinės Portugalijos maršruto mokesčių zona
                                 
                              
                              
                                 
                                    2014 m. bazinė vertė
                                 
                              
                              
                                 
                                    2019 m. bazinė vertė
                                 
                              
                              
                                 
                                    2020–2021 m.
                                 
                              
                              
                                 
                                    2022 m.
                                 
                              
                              
                                 
                                    2023 m.
                                 
                              
                              
                                 
                                    2024 m.
                                 
                              
                           
                                 
                                    Preliminarūs su maršruto ekonominiu efektyvumu susiję tiksliniai rodikliai, išreikšti maršruto nustatytosiomis vieneto išlaidomis (realioji vertė 2017 m. kainomis)
                              
                              
                                 
                                    36,13  EUR
                                 
                              
                              
                                 
                                    34,88  EUR
                                 
                              
                              
                                 
                                    65,82  EUR
                                 
                              
                              
                                 
                                    40,78  EUR
                                 
                              
                              
                                 
                                    40,37  EUR
                                 
                              
                              
                                 
                                    37,87  EUR
                                 
                              
                           
               
                     (33)
                  
                  
                     Kalbant apie Įgyvendinimo reglamento (ES) 2019/317 IV priedo 1.4 punkto a papunktyje nustatytą kriterijų, Komisija pažymi, kad Portugalijos maršruto NVI pokytis mokesčių zonos lygmeniu, sudarantis + 2,1 % per metus per trečiąjį ataskaitinį laikotarpį, yra blogesnis už Sąjungos masto pokytį, kuris per tą patį laikotarpį yra +1 %.
                  
               
                     (34)
                  
                  
                     Kalbant apie Įgyvendinimo reglamento (ES) 2019/317 IV priedo 1.4 punkto b papunktyje nustatytą kriterijų, Komisija pažymi, kad Portugalijos ilgalaikis maršruto NVI pokytis mokesčių zonos lygmeniu, sudarantis + 0,5 % per metus per antrąjį ir trečiąjį ataskaitinius laikotarpius, yra blogesnis už ilgalaikį Sąjungos masto pokytį, kuris per tą patį laikotarpį yra – 1,3 %.
                  
               
                     (35)
                  
                  
                     Tačiau lyginant 33 ir 34 konstatuojamosiose dalyse nurodytus vietos ir Sąjungos masto NVI pokyčius reikėtų atsižvelgti į tai, kad Eurokontrolės STATFOR prognozuojamas maršruto eismo augimas Portugalijoje per trečiąjį ataskaitinį laikotarpį bus gerokai mažesnis nei vidutinis eismo augimas Sąjungos masto lygmeniu. Todėl Portugalijai sunkiau laikytis minėtų Sąjungos masto NVI pokyčių.
                  
               
                     (36)
                  
                  
                     Kalbant apie Įgyvendinimo reglamento (ES) 2019/317 IV priedo 1.4 punkto c papunktyje nustatytą kriterijų, Komisija pažymi, kad Portugalijos NVI 34,88 EUR bazinė vertė (realioji vertė 2017 m. kainomis, EUR2017) yra 12,2 % mažesnė už vidutinę atitinkamos lyginamosios grupės bazinę vertę 39,73 EUR (EUR2017). Komisija pažymi, kad 2024 m. Portugalijos nustatytosios maršruto vieneto išlaidos ir toliau bus 9,8 % mažesnės už lyginamosios grupės vidurkį.
                  
               
                     (37)
                  
                  
                     Komisija toliau nagrinėjo, ar 33 ir 34 konstatuojamosiose dalyse nurodyti nukrypimai gali būti laikomi būtinais ir proporcingais pagal Įgyvendinimo reglamento (ES) 2019/317 IV priedo 1.4 punkto d papunktį, su sąlyga, kad pastebėtus nukrypimus nuo Sąjungos masto NVI pokyčio ar nuo ilgalaikio Sąjungos masto NVI pokyčio lėmė tik papildomos nustatytosios išlaidos, susijusios su priemonėmis, būtinomis tiksliniams veiklos rodikliams su pajėgumu susijusioje pagrindinėje veiklos srityje pasiekti, arba restruktūrizavimo priemonėmis, kaip apibrėžta Įgyvendinimo reglamento (ES) 2019/317 2 straipsnio 18 dalyje.
                  
               
                     (38)
                  
                  
                     Dėl Įgyvendinimo reglamento (ES) 2019/317 IV priedo 1.4 punkto d papunkčio i papunktyje nurodyto kriterijaus Komisija pažymi, kad Portugalija savo veiklos rezultatų plano projekte pateikia priemones ir investicijas, kurias turi įgyvendinti oro navigacijos paslaugų teikėjas, o būtent „NAV Portugal“, vietos pajėgumo tiksliniams rodikliams pasiekti.
                  
               
                     (39)
                  
                  
                     Visų pirma Portugalija planuoja įdiegti naują OEV sistemą, nes šiuo metu naudojama sistema morališkai paseno ir turi būti pakeista. Šis veiksmas iš tiesų svarbus siekiant ateityje užtikrinti pakankamus pajėgumus, nes dabartinės OEV sistemos naudojimas buvo daugumos „NAV Portugal“ OESV užlaikymų per antrąjį ataskaitinį laikotarpį (iki COVID-19) priežastis. Naująja OEV sistema bus sumažintas skrydžių vadovų darbo krūvis vienam orlaiviui ir bus sudarytos sąlygos naujoms funkcijoms, o tai padidins veiklos efektyvumą.
                  
               
                     (40)
                  
                  
                     Be to, Portugalija planuoja per trečiąjį ataskaitinį laikotarpį gerokai padidinti skrydžių vadovų etato ekvivalentų skaičių. Šis žingsnis yra labai svarbus, siekiant iki trečiojo ataskaitinio laikotarpio pabaigos Portugalijos maršruto oro erdvėje padidinti sektorių skaičių, o tai padidins turimus pajėgumus.
                  
               
                     (41)
                  
                  
                     Remdamasi išsamia veiklos rezultatų apžvalgos įstaigos analize, Komisija mano, kad Portugalijos veiklos rezultatų plano projekte nurodytos atitinkamos priemonės iš tiesų yra būtinos vietos pajėgumo tiksliniams rodikliams pasiekti. Be to, atsižvelgiant į veiklos rezultatų apžvalgos įstaigos atliktą vertinimą, galima daryti išvadą, kad su tomis priemonėmis susijusios papildomos išlaidos yra didesnės už nukrypimus nuo Sąjungos masto NVI pokyčio ir nuo 33 ir 34 konstatuojamosiose dalyse nurodyto ilgalaikio Sąjungos masto NVI pokyčio.
                  
               
                     (42)
                  
                  
                     Atsižvelgdama į 38–41 konstatuojamosiose dalyse išdėstytus argumentus Komisija mano, kad Portugalija atitinka 1.4 punkto d papunkčio ii dalyje nustatytą kriterijų.
                  
               
                     (43)
                  
                  
                     Iš to, kas išdėstyta, matyti, kad nebūtina toliau nagrinėti, ar Portugalija atitinka 1.4 punkto d papunkčio ii dalyje nurodytą kriterijų.
                  
               
                     (44)
                  
                  
                     Remiantis 33–43 konstatuojamosiose dalyse pateiktais faktais, Portugalijos veiklos rezultatų plano projekte pateiktus preliminarius tikslinius veiklos rodiklius reikėtų laikyti derančiais su Sąjungos masto su ekonominiu efektyvumu susijusios pagrindinės veiklos srities tiksliniais veiklos rodikliais.
                  
               
            Preliminarių su ekonominiu efektyvumu susijusių terminalo oro navigacijos paslaugų tikslinių rodiklių peržiūra
         
         
                     (45)
                  
                  
                     Kalbant apie oro uostus, kuriems taikomas Įgyvendinimo reglamentas (ES) 2019/317, kaip nurodyta to reglamento 1 straipsnio 3 ir 4 dalyse, Komisija papildė savo preliminarių su maršruto ekonominiu efektyvumu susijusių tikslinių rodiklių vertinimą peržiūrėdama preliminarius su ekonominiu efektyvumu susijusius terminalo oro navigacijos paslaugų tikslinius rodiklius, kaip numatyta Įgyvendinimo reglamento (ES) 2019/317 IV priedo 2.1 punkto c papunktyje. Tie preliminarūs tiksliniai rodikliai susirūpinimo dėl Portugalijos nekelia.
                  
               
            Įgyvendinimo reglamento (ES) 2019/317 11 straipsnyje nurodytų paskatų programų peržiūra, kuria papildomas Komisijos atliktas preliminarių su pajėgumu susijusių tikslinių rodiklių vertinimas
         
         
                     (46)
                  
                  
                     Pagal Įgyvendinimo reglamento (ES) 2019/317 IV priedo 2.1 punkto f papunktį dėl preliminarių su pajėgumu susijusių tikslinių rodiklių vertinimo Komisija papildė savo vertinimą peržiūrėdama Įgyvendinimo reglamento (ES) 2019/317 11 straipsnyje nurodytų paskatų programų projektus. Šiuo požiūriu Komisija įvertino, ar paskatų programų projektai atitinka esminius reikalavimus, nustatytus Įgyvendinimo reglamento (ES) 2019/317 11 straipsnio 1 ir 3 dalyse. Nustatyta, kad Portugalijos veiklos rezultatų plano projekte pateiktas paskatų programų projektas kelia susirūpinimą.
                  
               
                     (47)
                  
                  
                     Komisija pažymi, jog ir Portugalijos veiklos rezultatų plano projekte siūlomoje su maršruto pajėgumu susijusioje paskatų programoje, ir su terminalo pajėgumu susijusioje paskatų programoje numatoma didžiausia finansinė bauda yra 0,5 % nustatytųjų išlaidų, o didžiausias finansinis atlygis – 0,5 % nustatytųjų išlaidų.
                  
               
                     (48)
                  
                  
                     Kalbant apie tas paskatų programas, Komisijai, atsižvelgiant į veiklos rezultatų apžvalgos įstaigos ekspertų rekomendacijas, kyla didelių abejonių, ar siūloma didžiausia finansinė bauda, sudaranti 0,5 % nustatytųjų išlaidų, turėtų reikšmingą poveikį rizikingoms pajamoms, kaip reikalaujama pagal Įgyvendinimo reglamento (ES) 2019/317 11 straipsnio 3 dalies a punktą.
                  
               
                     (49)
                  
                  
                     Todėl Portugalija, priimdama galutinį veiklos rezultatų planą pagal Įgyvendinimo reglamento (ES) 2019/317 16 straipsnio a punktą, turėtų peržiūrėti savo paskatų programas, kuriomis siekiama su maršruto ir terminalo pajėgumu susijusių tikslinių rodiklių, kad dėl tų paskatų programų patiriamos didžiausios finansinės baudos būtų nustatytos tokio lygio, kuris darytų reikšmingą poveikį rizikingoms pajamoms, kaip reikalaujama pagal Įgyvendinimo reglamento (ES) 2019/317 11 straipsnio 3 dalies a punktą, dėl kurio, Komisijos nuomone, didžiausia finansinė bauda turėtų būti lygi 1 % nustatytųjų išlaidų arba didesnė.
                  
               
            IŠVADOS
         
         
                     (50)
                  
                  
                     Remdamasi 9–49 konstatuojamosiose dalyse išdėstytu vertinimu, Komisija nustatė, kad Portugalijos pateiktame veiklos rezultatų plano projekte pateikti tiksliniai veiklos rodikliai dera su Sąjungos masto tiksliniais veiklos rodikliais.
                  
               
                     (51)
                  
                  
                     Komisija pažymi, kad kai kurios valstybės narės nurodė ketinančios į savo trečiojo ataskaitinio laikotarpio išlaidų bazes įtraukti išlaidų elementus, susijusius su bepiločių orlaivių aptikimu oro uostuose. Remiantis veiklos rezultatų planų projektų elementais nebuvo įmanoma tiksliai nustatyti, kokiu mastu valstybės narės įtraukė tokias nustatytąsias išlaidas į savo trečiojo ataskaitinio laikotarpio išlaidų bazes ir, jei tokios išlaidos buvo įtrauktos, kiek jos buvo patirtos teikiant oro navigacijos paslaugas, kad jas būtų galima laikyti tinkamomis finansuoti pagal veiklos rezultatų ir mokesčių sistemą. Komisijos tarnybos išsiuntė visoms valstybėms narėms ad hoc prašymą pateikti atitinkamą informaciją ir, atlikdamos vieneto tarifų atitikties patikrą, toliau nagrinės nurodytas bepiločių orlaivių aptikimo oro uostuose išlaidas. Šiuo sprendimu nedaroma poveikio Komisijos nustatytiems faktams ir išvadoms dėl bepiločių orlaivių aptikimo išlaidų.
                  
               
                     (52)
                  
                  
                     Reaguodama į 2022 m. vasario 24 d. prasidėjusią Rusijos karinę agresiją prieš Ukrainą, Sąjunga priėmė ribojamąsias priemones, kuriomis Rusijos oro vežėjams, Rusijoje registruotiems orlaiviams ir visiems ne Rusijoje registruotiems orlaiviams, kurie nuosavybės teise priklauso bet kuriam Rusijos fiziniam ar juridiniam asmeniui, subjektui ar organizacijai arba yra jų užsakyti ar kitaip kontroliuojami, draudžiama nutūpti Sąjungos teritorijoje, kilti iš jos ar skristi virš jos. Dėl tų priemonių oro eismas virš Sąjungos teritorijos esančioje oro erdvėje sumažėjo. Tačiau poveikis Sąjungos lygmeniu neturėtų būti palyginamas su oro eismo sumažėjimu, kurį lėmė 2020 m. kovo mėn. dėl COVID-19 protrūkio prasidėjusi pandemija. Todėl tikslinga išlaikyti esamas trečiojo ataskaitinio laikotarpio veiklos rezultatų ir mokesčių sistemos įgyvendinimo priemones ir procesus,
                  
               PRIĖMĖ ŠĮ SPRENDIMĄ:
         
            1 straipsnis
            Į Portugalijos veiklos rezultatų plano projektą, pateiktą pagal Reglamentą (EB) Nr. 549/2004, įtraukti tiksliniai veiklos rodikliai, nurodyti šio sprendimo priede esančiame sąraše, pripažįstami derančiais su trečiojo ataskaitinio laikotarpio Sąjungos masto tiksliniais veiklos rodikliais, nustatytais Įgyvendinimo sprendime (ES) 2021/891.
         
         
            2 straipsnis
            Šis sprendimas skirtas Portugalijos Respublikai.
         
         
            Priimta Briuselyje 2022 m. balandžio 13 d.
            
               
                  Komisijos vardu
               
               Adina VĂLEAN
               
                  Komisijos narė
               
            
         
         
            (1)  OL L 96, 2004 3 31, p. 1.
         
            (2)  2019 m. vasario 11 d. Komisijos įgyvendinimo reglamentas (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema ir panaikinami įgyvendinimo reglamentai (ES) Nr. 390/2013 ir (ES) Nr. 391/2013 (OL L 56, 2019 2 25, p. 1).
         
            (3)  2019 m. gegužės 29 d. Komisijos įgyvendinimo sprendimas (ES) 2019/903, kuriuo nustatomi trečiojo ataskaitinio laikotarpio (2020 m. sausio 1 d. – 2024 m. gruodžio 31 d.) Sąjungos masto oro eismo valdymo tinklo tiksliniai veiklos rodikliai (OL L 144, 2019 6 3, p. 49).
         
            (4)  2020 m. lapkričio 3 d. Komisijos įgyvendinimo reglamentas (ES) 2020/1627 dėl išskirtinių priemonių, dėl COVID-19 pandemijos taikomų Bendro Europos dangaus veiklos rezultatų ir mokesčių sistemos trečiuoju ataskaitiniu laikotarpiu (2020–2024 m.) (OL L 366, 2020 11 4, p. 7).
         
            (5)  2021 m. birželio 2 d. Komisijos įgyvendinimo sprendimas (ES) 2021/891, kuriuo nustatomi trečiojo ataskaitinio laikotarpio (2020–2024 m.) Sąjungos masto oro eismo valdymo tinklo persvarstyti tiksliniai veiklos rodikliai ir panaikinamas Įgyvendinimo sprendimas (ES) 2019/903 (OL L 195, 2021 6 3, p. 3).
      
      
         
            PRIEDAS
            Į Portugalijos veiklos rezultatų plano projektą, pateiktą pagal Reglamentą (EB) Nr. 549/2004, įtraukti tiksliniai veiklos rodikliai, pripažinti derančiais su trečiojo ataskaitinio laikotarpio Sąjungos masto tiksliniais veiklos rodikliais
            
               SU SAUGA SUSIJUSI PAGRINDINĖ VEIKLOS SRITIS
            
            
               Saugos valdymo veiksmingumas
            
            
                        
                           Portugalija
                        
                     
                     
                        
                           Saugos valdymo veiksmingumo tiksliniai rodikliai, išreikšti įgyvendinimo lygiu (nuo EASA A iki D lygio)
                        
                     
                  
                        
                           Susijęs oro navigacijos paslaugų teikėjas
                        
                     
                     
                        
                           Saugos valdymo tikslas
                        
                     
                     
                        
                           2021 m.
                        
                     
                     
                        
                           2022 m.
                        
                     
                     
                        
                           2023 m.
                        
                     
                     
                        
                           2024 m.
                        
                     
                  
                        „NAV Portugal“
                     
                     
                        Saugos politika ir tikslai
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Saugos rizikos valdymas
                     
                     
                        C
                     
                     
                        C
                     
                     
                        C
                     
                     
                        
                           D
                        
                     
                  
                        Saugos užtikrinimas
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Saugos skatinimas
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Saugos kultūra
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
               SU APLINKA SUSIJUSI PAGRINDINĖ VEIKLOS SRITIS
            
            
               Vidutinis tikrosios trajektorijos horizontalaus maršrutinio skrydžio efektyvumas
            
            
                         
                     
                     
                        
                           2021 m.
                        
                     
                     
                        
                           2022 m.
                        
                     
                     
                        
                           2023 m.
                        
                     
                     
                        
                           2024 m.
                        
                     
                  
                        
                           Portugalijos preliminarūs su aplinka susiję maršrutinių skrydžių tiksliniai rodikliai, išreikšti vidutiniu tikrosios trajektorijos horizontalaus maršrutinio skrydžio efektyvumu
                     
                     
                        
                           1,80  %
                        
                     
                     
                        
                           1,80  %
                        
                     
                     
                        
                           1,80  %
                        
                     
                     
                        
                           1,80  %
                        
                     
                  
                        Portugalijos pamatinės vertės
                     
                     
                        1,80  %
                     
                     
                        1,80  %
                     
                     
                        1,80  %
                     
                     
                        1,80  %
                     
                  
               SU PAJĖGUMU SUSIJUSI PAGRINDINĖ VEIKLOS SRITIS
            
            
               Vidutinis maršrutinis OESV užlaikymas minutėmis vienam skrydžiui
            
            
                         
                     
                     
                        
                           2021 m.
                        
                     
                     
                        
                           2022 m.
                        
                     
                     
                        
                           2023 m.
                        
                     
                     
                        
                           2024 m.
                        
                     
                  
                        
                           Portugalijos preliminarūs su maršruto pajėgumu susiję tiksliniai rodikliai vieno skrydžio OESV užlaikymo minutėmis
                     
                     
                        
                           0,09 
                        
                     
                     
                        
                           0,13 
                        
                     
                     
                        
                           0,13 
                        
                     
                     
                        
                           0,13 
                        
                     
                  
                        Portugalijos pamatinės vertės
                     
                     
                        0,09 
                     
                     
                        0,13 
                     
                     
                        0,13 
                     
                     
                        0,13 
                     
                  
               SU EKONOMINIU EFEKTYVUMU SUSIJUSI PAGRINDINĖ VEIKLOS SRITIS
            
            
               Maršruto oro navigacijos paslaugų teikimo nustatytosios vieneto išlaidos
            
            
                        
                           Kontinentinės Portugalijos maršruto mokesčių zona
                        
                     
                     
                        
                           2014 m. bazinė vertė
                        
                     
                     
                        
                           2019 m. bazinė vertė
                        
                     
                     
                        
                           2020–2021 m.
                        
                     
                     
                        
                           2022 m.
                        
                     
                     
                        
                           2023 m.
                        
                     
                     
                        
                           2024 m.
                        
                     
                  
                        
                           Preliminarūs su maršruto ekonominiu efektyvumu susiję tiksliniai rodikliai, išreikšti maršruto nustatytosiomis vieneto išlaidomis (realioji vertė 2017 m. kainomis)
                     
                     
                        
                           36,13  EUR
                        
                     
                     
                        
                           34,88  EUR
                        
                     
                     
                        
                           65,82  EUR
                        
                     
                     
                        
                           40,78  EUR
                        
                     
                     
                        
                           40,37  EUR
                        
                     
                     
                        
                           37,87  EUR